**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 14**

от проведено заседание на РИК Русе

Днес, 23.06.2021 г., в зала № 2 на Община Русе се проведе заседание на РИК - Русе.

Заседанието бе открито в 17.00 часа от Председателя на РИК - Милена Хинкова.

Присъстват: Председателят на РИК - Милена Хинкова, Ина Райчева - Цонева - зам.-председател; Шейнур Еюб - зам.-председател, Анелия Петрова – секретар, Стефан Донев - член, Борислав Жечев - член, Екатерина Заякова - член, Стефан Бонев - член, Ангел Стефанов – член, Миглена Ангелова - член, Елиз Халил – член, Станимир Бояджиев – член.

.

Отсъстващи: Дилян Николов – член

Налице е необходимия кворум за провеждане на заседание.

Протоколът се води от Петя Христова.

**ДНЕВЕН РЕД:**

1. Решение за упълномощаване на двама членове на РИК за получаване на бюлетините.
2. Промени в състава на СИК
3. Решения по сигнали за плакати
4. Разни

**По т.1** Решение за упълномощаване на двама членове на РИК за получаване на бюлетините.

На основание чл. 70 ал.4, във вр. с чл.72 ал.1 т.1 от ИК във връзка с Решение № 50-НС/20.05.2021г на ЦИК, РИК Русе определя следните членове на Районна избирателна комисия Русе, които заедно с упълномощени представители на Областна администрация Русе да приемат бюлетините и да съпровождат транспортното средство, което ги превозва до гр. Русе както следва:

1. Милена Георгиева Хинкова с ЕГН\*\*\*\*\*\*\*\*\*\*\*;
2. Шейнур Мейсуд Еюб с ЕГН\*\*\*\*\*\*\*\*\*\*\*.

Решението на Районна избирателна комисия Русе може да се оспорва в тридневен срок от обявяването му пред Централната избирателна комисия.

Гласували: „ЗА“ всички присъствали членове на РИК.

Против – няма

**Решение № 65 бе прието**

**По т.2** Промени в състава на СИК

Постъпило са заявление с вх. № 111/22.06.2021 г., подписано от Йоана Терзиева - упълномощен представител на КП „Демократична България Обединение“, за извършване на промяна в състава на секционна избирателна комисия на територията на община Русе.

ОСВОБОЖДАВА от състава на СИК посоченото в заявлението длъжностно лице, съгласно приложения списък.

ОБЕЗСИЛВА издаденото удостоверение на заменения член на СИК .

Вместо него НАЗНАЧАВА поименно в състава на секционната избирателна комисия в община Русе, при произвеждане на изборите за народни представители на 11.07.2021 г., предложеното ново лице от квотата КП „Демократична България Обединение“, съгласно приложен списък, на разположение в РИК-Русе, неразделна част от настоящото решение.

Да се издаде удостоверение на назначения член на СИК.

Гласували: „ЗА“ всички присъствали членове на РИК.

Против – няма

**Решение № 59 бе прието**

Постъпило e заявление с вх. № 120/23.06.2021 г., подписанo от Николай Градев- преупълномощен представител наПП „ГЕРБ“ за извършване на промени в състава на секционни избирателни комисии на територията на община Русе.

ОСВОБОЖДАВА от състава на СИК посочените в заявлението длъжностни лица, съгласно приложения списък.

ОБЕЗСИЛВА издадените удостоверения на заменените членове на СИК .

Вместо тях НАЗНАЧАВА поименно в състава на секционните избирателни комисии в община Русе, при произвеждане на изборите за народни представители на 11.07.2021 г., предложените нови лица от квотата ПП „ГЕРБ“, съгласно приложени списъци, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Гласували: „ЗА“ всички присъствали членове на РИК.

Против – няма

**Решение № 60 бе прието**

Постъпилo e заявление с вх. № 116/23.06.2021 г., подписано от Баки Солак - преупълномощен представител на ПП „Движение за права и свободи“, за извършване на промени в състава на секционни избирателни комисии на територията на община Ветово.

**ОСВОБОЖДАВА** от състава на СИК посочените в заявлението длъжностни лица, съгласно приложения списък.

**ОБЕЗСИЛВА** издадените удостоверения на заменените членове на СИК .

Вместо тях **НАЗНАЧАВА** поименно в състава на секционните избирателни комисии в **община Русе**, при произвеждане на изборите за народни представители на 11.07.2021 г., предложените нови лица от квотата ПП „Движение за права и свободи“, съгласно приложен списък, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Гласували: „ЗА“ всички присъствали членове на РИК.

Против – няма

**Решение № 61 бе прието**

Постъпилo e заявление с вх. № 119 / 23.06.2021 г., подписанo от Пламен Рашев - упълномощен представител на коалиция „БСП за България“ за извършване на промени в състава на секционни избирателни комисии на територията на община Русе.

Към заявлението са приложени списъци с исканите промени. Списъците с промените са представени и на технически носител в Еxcel формат.

ОСВОБОЖДАВА от състава на СИК на територията на община Русе посочените в заявленията длъжностни лица, съгласно приложения списък.

ОБЕЗСИЛВА издадените удостоверения на заменените членове на СИК.

Вместо тях НАЗНАЧАВА поименно в състава на секционните избирателни комисии в община Русе, при произвеждане на изборите за народни представители на 11.07.2021 г., предложените нови лица от квотата на коалиция „БСП за България“, съгласно приложени списъци, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Гласували: „ЗА“ всички присъствали членове на РИК.

Против – няма

**Решение № 62 бе прието**

**По т.3 Решения по сигнали за плакати**

В РИК-Русе е постъпил сигнал вх. № 109/22.06.2021г по описа на РИК-Русе от ОДМВР Русе, относно проверка по сигнал от видеонаблюдението на община Русе, че в гр. Русе, на 20.06.2021г в 04.44 ч неизвестни лица разлепят плакати на ъгъла на бул.“Скобелев“ и ул.“Борисова“, уронващи престижа и достойнството на кмета на община Русе.

Установени са лицата, които са извършили разлепването на плакатите, които са заявили, че са наети от кандидата за народен представител от ПП“Свобода“ Стефан Бояджиев чрез фирмата му, за поставяне на плакати. В проведената беседа с Бояджиев, същият не е отрекъл това обстоятелство, представил е удостоверение за кандидат за народен представител, издадено от РИК Русе и екземпляри от плакати. На основание чл.65 от ЗМВР на всички лица са съставени протоколи за предупреждение и им е разяснена наказателната отговорност. Преписката е изпратена на РП Русе.Приложен е снимков материал.

РИК – Русе констатира, че посочените агитационни материали действително са поставени на посоченото място, както и на други места в града.

При извършената проверка по жалбата се установи, че въпросните агитационни материали са издадени в нарушение на разпоредбите на чл. 183, ал.4 ИК, тъй като накърняват добрите нрави. Съгласно чл.183 ал.4 се забранява използването на агитационни материали, които нарушават добрите нрави. Въпросните плакати са агитационни материали по смисъла на пар.1 т.17 във вр.с пчцл.183 ал.1 ИК. В тях е вписан текст, които се приписва като изявление на кмета на гр.Русе. Последният не е кандидат за народен представител. Отпечатани са две негови снимки, на едната с дядо му, твърди се, че са извършвани убийства от последния , с което кметът се гордее. Тези обстоятелства накърняват добрите нрави.

РИК – Русе счита, че посочените в жалбата агитационни материали са в нарушение на чл. 183 ал. 4 от ИК, поради което и на основание чл.480 ал.2, чл.496 ал.2 във връзка с чл. 496 ал.1 ИК председателят на РИК Русе следва да състави акт на лицето Стефан Бояджиев, кандидат за народен представител от ПП“Свобода“

Предвид изложеното и на основание чл. 72, ал.1, т.1 от ИК, вр. с чл. 183 ал. 4, чл.480 ал.2, чл.496 ал.2 във връзка с чл. 496 ал.1 ИК , РИК – Русе реши:

**УСТАНОВЯВА извършено нарушение по чл. 183, ал. 4 от ИК** относно агитационни материали на ПП “Свобода“, накърняващи добрите нрави.

Председателят на РИК Русе да състави АУАН на Стефан Анков Бояджиев, ЕГН-8203075582, кандидат за народен представител от ПП“Свобода“за нарушение по чл.183 ал.4 ИК, по чл.480 ал.2 ИК

**Указва** на Кмета на Община Русе да премахне агитационните материали, неотговарящи на изискванията на чл. 183 ал. 4 от ИК, поставени от ПП „Свобода“ на кръстовището на ул.

Копие от настоящото решение да се изпрати на Кмета на Община Русе за премахване на агитационните материали на ПП “Свобода“, поставени в нарушение на ИК на ул.Борисова и бул. Скобелев, гр.Русе.

Решението на Районната избирателна комисия Русе може да се оспорва в тридневен срок от обявяването му пред Централната избирателна комисия.

Гласували: „ЗА“ - Милена Хинкова, Елиз Халил, Ина Райчева - Цонева, Екатерина Заякова, Ангел Стефанов, Шейнур Еюб, Стефан Бонев, Станимир Бояджиев.

Против – Миглена Ангелова, Борислав Жечев и Анелия Петрова.

**Решение № 63 бе прието**

В РИК-Русе е постъпил сигнал на електронна поща с вх. № 108/22.06.2021 година в 15,30 часа по описа на РИК-Русе от Сунай Сабриев, в който се твърди, че в гр. Русе , по бул. „Липник“ е отново поставен, след като вече е бил премахнат, голям плакат на ПП “Свобода“. Към сигнала е приложен снимков материал, на който е видно изписването наименованието на ПП „ Свобода“, както името и снимка на Венцислав Атанасов Ангелов – кандидат за народен представител.

От член на РИК-Русе поставянето на същия агитационен материал е установено и на площад „Свобода“, пред Съдебната палата в град Русе.

РИК – Русе, след преглед на снимковия материал и проверка на място констатира, че посочените като агитационни материали действително са поставени на посочените места.

Плакатите са поставени в нарушение на разпоредбите на чл. 183, ал.3 и ал.4 ИК, тъй като са поставени на нерегламентирани места , определени със Заповед № РД 01-1454/02.06.2021 на Община Русе, застрашават живота и здравето на гражданите, както и безопасността на движението. Същите възпрепятстват възможността на гражданите , както и водачите на МПС да наблюдават уличното платно при движение .

РИК – Русе счита, че посочените в жалбата агитационни материали са в нарушение на чл. 183 ал. 3 ал. 4 от ИК и следва да бъдат премахнати от кмета на Община Русе.

Констатираното нарушение на забраната по чл. 183, ал.4 , предл. 1 и 3 от ИК води до осъществяване на състава по чл. 480, ал.2, предл. 3 от ИК ,тъй като посоченото в плаката лице е кандидат за народен представител и провежда предизборната си агитация в нарушение на забраната да ползва агитационни материали , които застрашават живота и здравето на гражданите и безопасността на движението .

Предвид изложеното и на основание чл. 496, ал.2 , т.2 , вр. с чл. 480 , ал.2 от ИК Председателят на РИК – 19, Русе следва да състави акт за установяване на административно нарушение.

Предвид изложеното и на основание чл. 72, ал.1, т.1 и т.20 от ИК, вр. с чл. 183 ал. 3 и ал. 4 от ИК,чл. 480,ал.2, предл. последно и чл. 496,ал-.2,т.2 от ИК , РИК – Русе реши:

**УСТАНОВЯВА извършено нарушение по чл. 183 ал. 3 и ал. 4 от ИК** относно агитационни материали на ПП “Свобода“, поставени на нерегламентирани места , определени със Заповед № РД 01-1454/02.06.2021 на Община Русе.

**УКАЗВА** на кмета на Община Русе да премахне агитационните материали, използвани в нарушение на изискванията на чл. 183 ал. 3 и ал. 4 от ИК, поставени от ПП „Свобода“ на територията на гр. Русе.

**ПРЕДСЕДАТЕЛЯТ** на РИК-19, Русе да състави на Венцислав Атанасов Ангелов акт за установяване на административно нарушение заради неспазване на забраната по чл.183, ал.4, предл. едно и три от ИК, осъществяващо състава на санкционната разпоредба по чл.480, ал.2, предл. последно от ИК.

Копие от настоящото решение да се изпрати на Кмета на Община Русе за премахване на агитационните материали на ПП “Свобода“, поставени в нарушение на ИК.

Решението на Районната избирателна комисия Русе може да се оспорва в тридневен срок от обявяването му пред Централната избирателна комисия.

Гласували: „ЗА“ всички присъствали членове на РИК.

Против – няма

**Решение № 64 бе прието**

**По т. 4 Разни**

Г-жа Милена Хинкова представи входяща кореспонденция, както следва:

Вх.№ 105/22.06.2021 г. Писмо от Община Две могили относно оповестяване на мерки за избирателните с увреждания;

Вх.№ 106/22.06.2021 г. Писмо от Община Две могили относно секции за избиратели с увредено зрение или със затруднения в придвижването;

Вх.№ 107/22.06.2021 г. Писмо от ЦИК относно публикуван образец на бюлетина;

Вх.№ 113/23.06.2021 г. Писмо от „Информационно обслужване“ АД относно изисквания за протичане на нормална работа;

Вх.№ 114/23.06.2021 г. Заповед на Районна прокуратура – Русе относно дежурни прокурори и съдебни служители на 10.07.2021 г. и 11.07.2021 г.

Вх.№ 115/23.06.2021 г. Упълномощени представители на ПП „ГЕРБ“ за община Ценово;

Вх.№ 116/23.06.2021 г. Замени на ПП „ДПС“;

Вх.№ 117/23.06.2021 г. Оферта за предлагане на продукти за дезинфекция;

Вх.№ 118/23.06.2021 г. Писмо от ЦИК за проверка на кандидатски листи;

С това беше изчерпан дневният ред и заседанието беше закрито в 18.02 ч.

**ПРЕДСЕДАТЕЛ:**

**Милена Хинкова**

**ЗА СЕКРЕТАР:**

**Анелия Петрова**